CELEX: C2006/281/37
Language: da
Date: 2006-11-18 00:00:00
Title: Sag C-365/06: Sag anlagt den 7. september 2006 — Kommissionen for De Europæiske Fællesskaber mod Den Italienske Republik

18.11.2006   
            
            
               DA
            
            
               Den Europæiske Unions Tidende
            
            
               C 281/23
            
         Sag anlagt den 7. september 2006 — Kommissionen for De Europæiske Fællesskaber mod Den Italienske Republik
   (Sag C-365/06)
   (2006/C 281/37)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved E. Traversa og E. Montaguti, som befuldmægtigede)
   
      Sagsøgt: Den Italienske Republik
   Sagsøgerens påstande
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 43 og 49 i traktaten om oprettelse af Det Europæiske Fællesskab, idet
               
                           —
                        
                        
                           kun arbejdsmarkedskonsulenter eller dermed sidestillede personer, der er optaget i erhvervsregistrene, må forestå udarbejdelse og trykning af lønsedler,
                        
                     
                           —
                        
                        
                           den fastsætter særlige krav til sammensætningen og oprettelsen af databehandlingscentrene,
                        
                     
                           —
                        
                        
                           den betinger optagelsen i disse erhvervsregistre af, at den pågældende har bopæl i Italien,
                        
                     
         
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 43 og 49 i traktaten om oprettelse af Det Europæiske Fællesskab, idet
               
                           —
                        
                        
                           den forbyder arbejdsmarkedskonsulenter udøvelse af nogen form for virksomhed, medmindre den pågældende er optaget i de italienske erhvervsregistre.
                        
                     
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter
   
               —
            
            
               Den omstændighed, at udarbejdelse og trykning af lønsedler forbeholdes arbejdsmarkedskonsulenter eller andre erhvervsgrupper, der udtømmende angives i loven, udgør en hindring for etableringsfriheden og den fri udveksling af tjenesteydelser, der er sikret ved artikel 43 og 49 EF. Den virksomhed, der udføres af databehandlingscentrene, består i det væsentlige i blot at udføre de instruktioner, der modtages fra kunden. Der er nemlig tale om at indføje data, der stilles til rådighed af kunden, i bestemte edb-programmer, der er udformet på baggrund af de oplysninger, der er afgivet af kunden i overensstemmelse med de gældende regler. Databehandlingscentrene, der udarbejder lønsedler, udfører følgelig ikke noget planlæggende arbejde, der består i på grundlag af den relevante lovgivning at fastsætte den enkelte arbejdstagers nettoløn, og som forudsætter, at den pågældende medarbejder er i besiddelse af et grundigt kendskab til lovgivningen på området. Den omstændighed, at udarbejdelse og trykning af lønsedler forbeholdes arbejdsmarkedskonsulenter, kan følgelig ikke begrundes i hensynet til at beskytte arbejdstagernes rettigheder, idet de omhandlede arbejdsopgaver i det væsentlige er af udførende art og ikke forudsætter, at den pågældende medarbejder er i besiddelse af særlige faglige kvalifikationer.
            
         
               —
            
            
               For at kunne levere tjenesteydelser i form af udarbejdelse og trykning af lønsedler til små virksomheder skal databehandlingscentrene være »oprettet og udelukkende bestå af personer, der er optaget i erhvervsregistrene«. »Dette krav hindrer ledelsen i udenlandske moderselskaber i at være blandt stiftere eller at sidde i bestyrelsen i et italiensk datterselskab, medmindre de lader sig optage i de pågældende erhvervsregistre. Der er følgelig tale om en form for skjult forskelsbehandling, som ved at anvende et andet kriterium end nationalitet faktisk fører til samme resultat som en forskelsbehandling, som åbenbart er begrundet i nationalitet« Generaladvokat Mischos forslag til afgørelse i sag C-79/01, Payroll Data Services, Sml. I, s. 8923.
            
         
               —
            
            
               I de italienske bestemmelser er det fastsat, at en person, der anmoder om at blive optaget i et sådant register, skal fremlægge en bopælsattest. Såfremt formålet med dette bopælskrav er at gøre det muligt at føre kontrol med og eventuelt at sanktionere tjenesteydere, der er ansvarlige for lovovertrædelser, står et sådant krav under ingen omstændigheder i et rimeligt forhold til dette formål. Det er nemlig uden tvivl muligt uanset opholdssted at udføre kontrol med og om nødvendigt sanktionere et hvilket som helst databehandlingscenter, der har hjemsted i en hvilken som helst medlemsstat. Bopælskravet er følgelig ikke begrundet i nødvendigheden af at beskytte arbejdstagerne, således som de italienske myndigheder har anført.
            
         
               —
            
            
               I de omtvistede italienske bestemmelser er det fastsat, at også databehandlingscentre, der har hjemsted i andre medlemsstater, internt i virksomheden skal råde over arbejdsmarkedskonsulenter, der er optaget i et italiensk erhvervsregister. Forpligtelsen til optagelse i registret over arbejdsmarkedskonsulenter går ud over det, der er nødvendigt for at beskytte arbejdstagerne, og de kompetent myndigheder underlægger herved leveringen af sådanne tjenesteydelser en egentlig autorisationsordning, uden at der derved sondres mellem etablering i landet og midlertidige tjenesteydelser. Foretages der ikke en sådan sondring, medfører det, at »de bestemmelser i traktaten, som netop skal sikre den frie udveksling af tjenesteydelser, herved [bliver] virkningsløse« (dom af 3.10.2000, sag C-58/98, Corsten, Sml. I, s. 7919).